6. december 2019 Nr. 1330

**Aningaasalersuinermik ingerlataqarneq pillugu inatsisip allanguutissaata inatsimmi § 1-ip ilaani, pappiaranik nalilinnik nioqquteqarneq il.il. pillugit inatsimmi, pillaasarneq pillugu inatsimmi, immikkut pissuseqartumik aningaasaliisarnikkut aningaasaateqarfinnik ingerlatsisut il.il. pillugit inatsisip, eqqartuussisarnermi inatsisip inatsisillu assigiinngitsut allat (malittarisassanik utoqqalinersiutillit utoqqalinissaminnut katersaminnik tamarmiusunik toqqarsinnaasanut aalajangersimasunut nuutsitsinissaminnik, pisortat pisortanullu suleqataasutut siuttut allat siulersuinermi imaluunniit ingerlatsivimmik allamik ingerlatsinermi siuttutut peqataasinnanerat, aningaasaateqarfimmi peqatigiiffimmiluunniit realkreditimik ingerlatsivimmi piginnittuusumut siulersuisut katitigaanissaannut, CO2-mik akitsorterinermut peqqussummik unioqqutitsinermut, CO2-mik nioqquteqartunik nakkutilliineq, allaanerusumik aningasalersukkanik aningaasaateqarfiit ingerlatsisuisa allaanerusumik aningaasalersuiffiit, tassunga ilagitillugu aningaasaateqarfinni piginneqataassutsit suleqataasunut immikkullu aningaasaliisartunut tunisinnaanerannut immikkut akuersinissamik piumasaqaat periarfissiissullu annikitsukkuutaanik aningaasaliisunut nioqquteqarsinnaanerannik pappiaranik aningaasanik nalilinnik nioqquteqarnerup nakkutilliinissamik pisussaaffiup allanngortinnera, aamma aktianik annikitsunik piginnittut isumannaannerusinnanissaannik, assigiinngiiaartunik annikinnerusunik akissarsisarnissap inerteqqutiginissaa, tamanna pisinermi pissutsinut apeqqutaalersinnaammat qarasaasiakkut ataatsimut aqutsivinnik nakkutilliinermi malittarisassanik allanguinissaq, immikkut aningaasalersuisut inissisimatitsiviisa, immikkut aningaaslersuisutut inissisimatitsisut nakkutiginissaat il.il.) peqqussutip Kalaallit Nunaanni atuutilernissaanut peqqussut**

UAGUT, MARGRETHE AAPPAAT, GUUTIP SAAMMASSINERATIGUT DANMARKIP DRONNINGIA, nalunaarpugut:

Inatsit nr. 403 apriilip 28-anni 2014-imeersup § 23, imm. 2, aningaasaqarnikkut suliaqarnermi inatsimmut allanguummi, pappiaranik nalilinnik nioqquteqarneq il.il. pillugit inatsimmi, pillaasarneq pillugu inatsimmi, immikkut pissuseqartumik aningaasaliisarnikkut aningaasaateqarfinnik ingerlatsisut il.il. pillugit inatsisip, eqqartuussisarnermi inatsisip inatsisillu assigiinngitsut allat (malittarisassanik utoqqalinersiutillit utoqqali-nissaminnut katersaminnik tamarmiusunik toqqarsinnaasanut aalajangersimasunut nuutsitsinissaminnik, pisortat pisortanullu suleqataasutut siuttut allat siulersuinermi imaluunniit ingerlatsivimmik allamik inger-latsinermi siuttutut peqataasinnanerat, aningaasaateqarfimmi peqatigiiffimmiluunniit realkreditimik ingerlat-sivimmi piginnittuusumut siulersuisut katitigaanissaannut, CO2-mik akitsorterinermut peqqussummik unioq-qutitsinermut, CO2-mik nioqquteqartunik nakkutilliineq, allaanerusumik aningasalersukkanik aningaasaa-teqarfiit ingerlatsisuisa allaanerusumik aningaasalersuiffiit, tassunga ilagitillugu aningaasaateqarfinni piginne-qataassutsit suleqataasunut immikkullu aningaasaliisartunut tunisinnaanerannut immikkut akuersinissamik piumasaqaat periarfissiissullu annikitsukkuutaanik aningaasaliisunut nioqquteqarsinnaanerannik pappiaranik aningaasanik nalilinnik nioqquteqarnerup nakkutilliinissamik pisussaaffiup allanngortinnera, aamma aktianik annikitsunik piginnittut isumannaannerusinnanissaannik, assigiinngitaartunik annikinnerusunik akissarsisar-nissap inerteqqutiginissaa, tamanna pisinermi pissutsinut apeqqutaalersinnaammat qarasaasiakkut ataat-simut aqutsivinnik nakkutilliinermi malittarisanik allanguinissaq, immikkut aningaasalersuisut inissisimatit-siviisa, immikkut aningaaslersuisutut inissisimatitsisut nakkutiginissaat il.il.) aalajangersarneqarpoq:

Aalajangersagaq imatut oqaasertaqarpoq: *”Imm. 1.* “Inatsit Savalimmiunut Kalaallit Nunaannullu atuutinngilaq, taamaattoq tak. imm. 2 aamma 3. *Imm. 2.* §§ 1, 2, 4, 5, 8, 9, 12, 13, 14, 18, 19 aamma 21 kunngit peqqussutaatigut Savalimmiunut Kalaallit Nunaannullu tamakkiisumik ilaannakortumilluuunniit atortuulersinneqarsinnaapput, Savalimmiuni Kalaallit Nunaannilu pissutsit tunngavigalugit. *Imm. 3. (peerpoq)*.”

**§ 1**

Aningaasalersuisarneq pillugu inatsimmi, kunngip peqqussutaatigut atulersinneqartumi nr. 1252 decembarip 15-ianni, 2004-mi, peqqussut nr. 1047 septembarip 1.-anni, 2010-meersukkut allanngortinneqartukkut, peqqussut nr. 838 aggustip 14-iani, 2012-imeersukkut, peqqussut nr. 1675 decembarip 16-ianni 2015-imeersukkut, peqqussut nr. 1676 decembarip 16-ianni 2015-imeersukkut, peqqussut nr. 1677 decembarip 16-ianni 2015-imeersukkut, peqqussut nr. 1678 decembarip 16-ianni 2015-ikkut, peqqussut nr. 1676 decembarip 16-ianni 2015-imeersukkut, peqqussut 1677 decembarip 16-ianni 2015-imeersukkut, peqqussut nr. 1678 decembarip 16-ianni, 2015-imeersukkut, peqqussut nr. 1679 decembarip 16-anni 2015-imeersukkut, peqqussut nr. 1680 decembarip 16-ianni 2015-immeersukkut, peqqussut nr. 1681 decembarip 16-ianni 2015-imeersukkut, peqqussut nr. 1682 decembarip 16-ainni 2015-imeersukkut, peqqussut nr. 1683 decembarip 16-ianni 2015-imeersukkut, peqqussut nr. 1684 decembarip 16-ainni 2015-imeersukkut, peqqussut nr. 1685 decembarip 16-ianni 2015-imeersukkut, peqqussut nr. 1686 decembarip 16-ianni 2015-imeersukkut, peqqussut nr. 1687 decembarip 16-ianni 2015-imeersukkut aamma peqqussut nr. 1688 decembarip 16-ianni 2015-imeesukkut, allannguutit makku ivertinneqarput:

**1.** (Kalaallit Nunaanni atortuulersinneqanngilaq)

**2.** *§ 1, imm. 2, imm. 1* imaalilluni allanngussaaq “ § 64, imm. 5” imatut: “§ 64, imm. 6”.

**3.** *§ 1, imm. 4, imm. 3-mi* “344”-p siornatigut ivertinneqassaaq; “77 e,”.

**4.** *§ 1, imm. 6,* “33 aamma 43,” imaalilluni allanngussaaq: “33, 43 aamma 77 e,”

**5.** *§ 1, imm. 8 aamma 9* piissapput.

Imm. 10-14 tamatuma kingorna tassaalissapput imm. 8-12.

**6.** *§ 1, imm. 14,* imm. 12-inngortoq, imaalilluni allanngussaaq: “ 20 e”,

**7.** (Kalaallit Nunaannut atuutsilerneqassanngilaq)

**8.** (Kalaallit Nunaannut atuutsilerneqassanngilaq)

**9.** (Kalaallit Nunaannut atuutsilerneqassanngilaq)

**10.** (Kalaallit Nunaannut atuutsilerneqassanngilaq)

Imm. 3 aamma 4 tamatuma kingorna tassaalerput 5 aamma 6.

**11.** *§ 13-imi* imm. 3-p kingorna nutaatut ivertinneqassaaq:

*“Imm. 4.* Realkreditimik suliffik aktiaateqarfittut allanngortinneqarsimasoq, aamma aningaasaateqarfik imaluunniit peqatigiiffik allanngortitsinermi pilersinneqarsimasoq aktianik pigisaqarnerpaajusoq, atulersippai aktiat taaseqataassutaasinnaannigtsut, tak. imm. 3, pisoq, § 73, ikinnerussuteqartunik aktiaatilinnik aningaasanngortitsinnaalersitsisoq aamma § 70, aktianik amerlanerusumik piginnittuusunut aningaasangortitsisinnaaneq aktianut tamakkununnga atuutinngitsoq. Realkreditimik ingerlatsivik aktianik immikkoortuni ataatsinik arlalinnillunniit niuerfimmi nakkugineqartumi imaluunniit allatut nioqquteqarfimmi nioqqutissatut tiguneqarsimappata aamma aktianut piginneqatigiissut tigusinermik neqeroorummut ilagitillugu nuunneqarsimappat, imm. 1 atuutissanngilaq.

Imm. 4 aamma 5 tamatuma kingorna tassaalerput 5 aamma 6.

**12.** § 37-op kingorna § 38 sioqqullugu qulequtaq ivertinneqassaaq.

“**§ 37 a**. Finanstilsynetip nakkutilliinermi nunagisami oqartussaasunit noqqaassuteqarnikkut inerteqqutigisinnaavaa nunani allanit sillimmasiisarfittut ingerlatseqatigiiffik § 30-mi, imm. 1, aamma § 31-mi, imm. 1 Kalaallit Nunaani pigisaminik ingerlatsissasoq imaluunniit taakkuninnga atuisinnaanerat killilerlugu.

*Imm. 2*, Imm. 1 nunani allani sillimmasiisarfittut ingerlatseqatigiiffiit assigalugit atuuppoq, taakku nunat Den Europæiske Unionimi akuersissuteqartutut nalunaarutigineqarsimasuupput imaluunniit nunat Rådip taassuma malitassaq 92/49/EØF juunip 18-ianni 1992-immersumik aamma Rådip malitassiaa 2002/83/EF novembarip 10.-anni 1992-immeersoq, sillimmasiisarfiup § 30-mi, imm. 1, aamma § 31, imm. 1-imi aalajangersakkat naammassinnissamasut, Kalaallit Nunaanni piginnittuusut.”

**13.** § 60-ip kingorna *immikkoortoq 6-imi* ivertinneqassaaq:

**“ § 60 a.** Sillimmasiisartutut ingerlatseqatigiiffiup inuunermut sillimmasiisarnermik ingerlatsissalluni akuersissummik pigisallip, nammineq suliniutimisut sillimmasiissimasut tamaasa imaluunniit arlallit sillimmasiinerminni isumaqatigiissutaat allangortissinnaallugit neqeroorutigippagu ilagitilerlugu nioqqut annikinnerusunik imaluunniit soqanngitsunik qularnaveeqqutitalimmut, sillimmasiisup neqeroorummik taama ittumik akuersisup aningaasatigut maanna nalingi nioqqutip nalinganiit nioqqummut nutaamut nuutsisavai.

*Imm. 2.* Finanstilsynetip sillimmasiisup nioqqummik pisup aningaasatigut nalingisa naatsorsornerinut aalajangersakkat erseqqinnerusut aalajangersartassavai.”

**14.** *§ 64, imm. 3, nr. 4, imm, 2* atuukkunnaarpoq.

**15.** *§ 64-imi* imm. 3-p kingorna una nutaatut ivertinneqassaaq:

“*Imm. 4.* Siuilersuisunut pisortaqarfimmulluunniit ilaasortap imm. 2-mi aamma imm. 3-mi, nr. 1, 3 aamma 4-mi piumasaqaatiginik naammassinninneranik naliliinermi pingaartinneqassaaq aningaasaqarnikkut immikoortortamik tutsuigisaqarnerup attatiinnarnissaanik isumagisaqarneq.”

Tamatuma kingorna imm. 4-6 imm. 5-7-inngussaaq.

**16.** *Imm. 64, imm. 4*  imm. 5-inngortoq imatut oqaasertalerneqassaaq:

“*Imm. 5.* Aningaasanik ingerlatsinermi siulersuisunut pisortaqarfimmulluunniit ilaasortat Finanstilsynetimut aningasatigut ingerlatsivimmi siulersugaaneranut ivertinneqanerminni nalunaarutigissavaat pissutsit imm. 1-imi aamma 3-mi taaneqartut aamma pissutsit imm. 2-mi aamma 3-mi taaneqartut kingornatigut allanngortoqarpat.”

**17.** *§ 64, imm. 5-imi,* imm. 6-inngortumi “aamma imm. 4” allanngussaaq imaalilluni “aamma imm. 4 aamma 5”.

**18.** *§ 77 a, imm. 10,* imatut oqaasertalerneqassaaq:

“*Imm. 10.* Inunnut ataatsimoorussamik isumaqatigiissuteqarfinnut ilagititaasuni atorfeqartunut, imm. 1-7 taamaallaat aningaasarsianut nikerartuusunut atuutissapput, nikerartumik aningaasarsianut isumaqatigiissutini aalajangersaavineqarsimanngikkaangata.”

**19.** § 77 d-p kingorna una ivertinneqassaaq:

**“77 e.** Pappiaranik nalilinnik nioqquteqarfimmi atorfillit pisiniamik toqqaannartumik attaveqarnikkut tunisisut imaluunniit aningaasaqarnikkut periaatsinik ilaliussaq 5-imi ilagitinneqartunik aamma periaatsit attaveqarfiillu § 17 malittarisassat naapertorlugit atuuttunngortinneqarsimasunik, aningaasarsiat ilaannik nikerartunik tigusaqarsinnaassangillat tunisinermi atorfilimmut angusaqarnermut attuumassuteqartunik, taakkunani nalunaarneqartumik aningaasaqarnikkut periaatsinik tunisinernik nalunaarisut, anguneqarsimassasut pisisunut pisisartutut inuussutissarsiortuunngitsunut imaluunniit illuatungerisatut akuerineqarsimasunut.

*Imm. 2.* Imm. 1-imi piumasaqaammut ilagitinneqarput pappiaranik nalilinnik nioqqutillit, ilaliussaq 4, immikkoortoq A, nr. 1, 2 aamma 5-imi taaneqartunik sullissisut.

*Imm. 3.* Inunnut ataatsimoorussanik isumaqatigiissuteqarfinnut ilagititaasunut, imm. 1 atuutissaaq taamaallaat nikerartumik aningaasarsiat pillugit isumaqatigiissutinut, nikerartumik aningaasarsiat isumaqatigiissutini aalajangersarneqarsimanngikkaangata.

**20.** *§ 80, imm. 5* imatut oqaasertalerneqassaaq:

“*Imm. 5.* Imm. 4-mi avammut tunniusinissamik inerteqqutit atuutinngillat siulersuiusutut ilaasortaaffinni peqataaffinnut Danmarks Skibskredit A/S-imi, Banker og Sparekassers Ungdomskontakt-imi, LR Realkredit A/S-imi, Bornholms Erhvervsfondimit, Grønlandsbanken A/S-imi, nioqquteqarfinni aqunneqartuni, aningaasanik nalilinnik tunioraavinni, NASDAQ OMX Stockholm AB-mi, NASDAQ OMX Helsinki Oy-imi, IFU - Investeringsfonden for Østlandene-mi, Landbrugets FinancieringsBank A/S-imi, Bankernes Kontantservice A/S-imi, Fundcollect A/S-imi, Fundconnect A/S aamma DLR Kredit A/S-imi.”

**21.** *§ 80, imm. 9* imatut oqaasertalerneqassaaq:

*“Imm. 9.* Finanstilsynet imm. 4-mit allaasumik akuersisinnaavoq pisuni immikkut ittuni.”

**22.** (Kalaallit Nunaannut atuutissanngilaq)

**23.** (Kalaallit Nunaannut atuutissanngilaq)

**24.** (Kalallit Nunaannut atuutissanngilaq)

**25.** § 89-ip siornani qulequtaq piissaaq.

**26.** *§§ 89-96* piissapput.

**27.** *§ 126, imm. 2 nr. 9 “*3,4 mio.euro” imaalilluni allanngussaaq: “3.6 mio.euro”.

**28.** *§ 144, imm.1-*imi imm. 2-p kingorna una ivertinneqassaaq:

“Aningaasatigut nammineq piginneqataassutit aamma ingerlaseqatigiiffimmut pingaarnermut ingerlatseqatigiiffiit peqatigisat piginneqataassutaat taasisinnaanermik aamma piginninnermik nalunaarsuinerni ilanngullugit naatsorsorneqassangillat.”

**29.** (Kalaallit Nunaannut atuutissanngilaq)

**30.** (Kalaallit Nunaannut atuutissanngilaq)

**31.** (Kalaallit Nunaannut atuutissanngilaq)

**32.** (Kalaallit Nunaannut atuutissanngilaq)

**33.** (Kalaallit Nunaannut atuutissanngilaq)

**34.** (Kalaallit Nunaannut atuutissannglaq)

**35.** *§ 343 i, imm. 1 -*imi “64, imm. 1-4” allanngussaaq imaalilluni:”§64, imm. 1-5”.

**36.** *§ 343 q, imm. 2,* imatut oqaasertalerneqassaaq:

“*Imm. 2.* Peqqussummi matumani paasissutissiivittut qitiusunut ataatsimoorussanut malittarisassat aamma atuupput paasissutissiivitut qitiusunut it-kkut ingerlatsivinnut pingaarutilinnut aamma it-kkut ineriartortitsinermi ataatsimoorussamik akilersuisitsisarnermi atortulersuutinut.”

**37.** (Kalaallit Nunaannut atuutissanngilaq)

**38.** *§ 351, imm. 6, imm. 4* imatut oqaasertalerneqassaaq:

“Finanstilsynet-ip suliaq eqqartuussivinnut suliassanngortissavaa tamatumunnga saaffiginnissutip tiguneraniit sap. akunneri 4 nallertinnagit.”

**39.** *§ 354 e, imm. 2* -mi “§ 64, imm. 1 aamma 2” allanngussaaq imaalilluni: “ 64, imm. 1-3”.

**40.** *§ 355, imm. 2, nr. 12-* imi “§10, imm. 1 aamma 3” allanngussaaq imaalilluni: “§10, imm. 1 aamma 5,”.

**41.** *§ 360, imm. 1* “illaliussaq”-p kingorna ivertinneqassapput: “ilimagisat”, aamma “ataaniittut” allanngussaaq imaalilluni: “ilagitinneqartoq”.

**42.** *§ 361, imm. 1,* imatut oqaasertalerneqassaaq:

*»Imm. 1.* Suliffeqarfiit ataani taaneqartut tunngaviusumik Finanstilsynet-mut ukiumoortumik ima akiliuteqartassapput:

1) Arbejdsmarkedets Erhvervssygdomssikring-ip akiliutigissavai 510.000 kr.

2) ATP-fonden-ip (soraarneerussutisianut ilassutit, soraanerussutisianik katersaagallartut aamma soraarnerusutisiassatut ileqqaakkat) akiliutigissavai 1.180.000 kr.

3) Nakkutigineqartumik nioqqutinik allatigullu nioqquteqarfinnik ingerlatsisut tunngaviatigut akiliutitut akiliutigissavaat ingerlatsivimmut ataatsimut 12.000 kr, ukiup siuliata naalernerani pappiarat nalillit niuernermut iilanngutitinneqarsimappata.

4) Garantifonden for Inskydere og Investorer akiliutigissavai 95.000 kr.

5) Aningaasalersuinermik ingerlarsinermi ingerlatsiviit piginnittuusut aamma siliimmasiisarnermik ingerlatsisuni piginittuusut tamarmik immikkut akiliutigissavaat 5.000 kr.

6) Collateralized mortgage obligationinik atuutsitsisut ingerlatsiviillu assingusut tamarmik immikkut akiliutigissavaat immikkoortunut ataatsinut 10.000 kr.

7) Lønmodtagernes Dyrtidsfond-ip akiliutigissavai 670.000 kr.

8) VP Securitas A/S-ip akiliutigissavai 1.840.000 kr.

9) Garantifonden for skadesforsikringsselskaber-it akiliutigissavai 50.000 kr.

10) Aningaasarnikkut ingerlatsiviit, aningasaalissarnikkut ingerlatsivinnik piginnittut aamma sillimmasiinermik ingerlatsisunik piginnittut nalilittut pappiaraataat nakkugineqartumik niuerfinni niuffatiginerinilu ukiup naanerani 1 mia. kr.-iusut taakkuninngaluunniit qaangiisut, akiliutigissavaat 40.000 kr. Pappiarat nalillit taakku niuerfinni nalingi 250 mio. kr.-uppata, aamma taakkuninnga qaangiippata, kisianni ukiup naanerani 1 mia. kr. ataassimallugit, akiliutigineqassapput 10.000 kr. Danskit UCITS-iisa immikkullu peqatigiiffiit pappiaranik nalilinnik, nakkutigineqartumik niuernermut ilanngussisimasut atuutsitsilersimasut, akiliutigissavaat 5.000 kr.

11) Genforsikringsmæglerselskaber akiliutigissavaat 15.000 kr.

12) Inuit inatsisitigullu piginnaatitaasut pisussaatitaasullu, pilersaarumminnut pappiaranik nalilinnik il.il. inatsimmi, kunngip peqqussutaatigut Kalaallit Nunaannut atulersitaasimasumi, kapitali 6 naapertorlugu pappiaranik nalilinnik il.il. nioqquteqarsinnaanermik Finanstilsynet-ip akuersineranik saaffiginnittut saffiginnissummut ataatsimut akiliutigissavaat akileraarut 25.000 kr.

13) Inuit inatsisitigullu pisinnaatitaasut pisussaatitaasullu aningaasaliisartut nalunaarsorsimaffiannut akuerisatut, tak. pappiaranik nalilinnik niuernermut il.il. inatsimmi, kunngip peqqussutaatigut Kalaallit Nunaannut atuuttussangortitaasumi § 23, imm. 8 naapertorlugu ilanngunnissamut saaffiginnittut, saaffiginnissummut ataatsimut 1.000 kr.-nik akiliuteqassapput.

14) Suliffeqarfiit inuillu pinerlunnikkut pissarsianik malunnarunnaarsaanermik qunutitsinikkullu anguniagaqarnermik aningaasalersuinermut pinaveersimatitsinermut, inatsimmi, kunngip peqqussutaatigut Kalaallit Nunaannut atulersinneqarsimasumi § 1, imm. 1, nr. 12-imut ilagitinneqartut, akiliutigissavaat 2.000 kr.

15) Atulersitsisartut, pappiaranik nalilinnik il.il. niuerneq pillugu inatsimmi, kunngip peqqussutaatigut Kalaallit Nunaannut atuutilersinneqarsimasumi, § 27 a, imm. 2 aamma 3 naapertorlugit paasissutissanik nassitsinissamik pisusaaffeqartut, akiliutigisavaat 6.800 kr.

16) Atulersitsisartut ,aktianik, aktiat uppernarsaataannik imaluunniit obligationinik pisortatigoortumik nalunaarsuinissamik Finanstilsynetimut saffiginnittut saffiginnissummut ataatsimut akileraarutitut 12.400 kr. nik akiliuteqartassapput. Atulersitsisartut pineqartut pappiaraq nalilik pisortatigut nalunaagaasimatillugu ukiumut 1.650 kr.-nik akiliisassapput.

17) Niuerfimmik nakkutigisamik ingerlatsisut, niuernermi pisatsersuutinik assigiinngitsunut atuuttussanik ingerlatsinissamut akuerineqarsimasut, tamarmik 12.400 kr.-nik akiliuteqartassapput.

18) Aningaasaliisarnermi siunnersortit 8.250 kr.-nik akiliuteqartassapput.

19) Suliniaqatigiiffiit tamanut iluaqusiinissamik siunertaqartut, suliniaqatigiiffiit tamanut ilusiisartut, aningaasanik nuussinermut atasumik paasissutiinissamik piumasaqaatitaqanngitsumik 150 euro angullugit aningaasanik pissarsisinnaasut, tak. aningaasanik nuussinerni akiliinermi akiliisoq pillugu paasissutissanik ilanngullugit nassiussinissamik inatsimmi § 3, imm. 3, nalunaarsuutaannut ilanngutitsinissamut saaffiginninnermut ataatsimut 750 kr.-nik akiliuteqassapput.

20) Pappiaranik nalilinnik nioqquteqartut, pappiaranik nalilinnik nioqquteqarfimmi nakkutigineqartumi

Finanstilsynetimut nuussinermik, pappiaranik nalilinnik il. il. niuerneq pillugu inatsimmi, kunngip peqqussutaatigut Kalaallit Nunaannut atuutilersitaasimasumi § 33, imm. 2 naapertorlugu nalunaaruteqarnissamik pisussaatitaasut akiliuteqartassapput

1. 10.000-it angullugit nuussinerni 1.650 kr.
2. 10.000-it 100.000-illu akornanni nuussinerni 8.250 kr.
3. 100.000-it 1 millionillu akornanni nuussinerni 53.750 kr. aamma

d) 1 million qaangerluguit nuussinerni 227.500 kr.

21) Suliffeqarfiit akilersuiffiusartut, tak. akiliinernut kiffartuussissutit aningaasallu elektronikikoortitat pillugit inatsit, kunngip peqqussutaatigut atuutilersinneqarsimasoq, akiliuteqartassapput 40.900 kr.-nik.

22) Akiliinermut kiffartussissutinik killilimmik nioqquteqarnissamik akuersissutillit, tak. akiliinernut kiffartuussissutit aningaasallu elektronikikkoortitat pillugit inatsit, kunngip peqqussutaatigut atuutilersinneqarsimasoq, akiliuteqartassapput 4.100 kr.-nik.

23) Ingerlatsiviit qularnaveeqqusiussaqarluni taarsigassarsinermi allagartanik nioqquteqartartut lov for Danmark om pantebrevsselskaber-imut ilagitinneqartut 10.000-nik akiliuteqartassapput.

24) Aningaasanik elektronikikkoortitanik suliffiit, tak. akiliinernut kiffartuussissutit aningaasallu elektronikikkoortitat pillugit inatsit, kunngip peqqussutaatigut atuutilersinneqarsimasoq, akiliuteqartassapput 60.000 kr.-nik.

25) Suliffeqarfiit killilimmik aningaasanik elektronikikkoortitanik killilimmik atulersitsinissamik akuersissutillit, tak. akiliinernut kiffartuussissutit aningaasallu elektronikikkoortitat pillugit inatsit, kunngip peqqussutaatigut atuutilersinneqarsimasoq, akiliuteqartassaput 6.000 kr.-nik.

26) Aningaasaliisarnermik suliffeqarfiit nunanit allaneersut lov for Danmark om investeringsforeninger mv.-mi § 27-mi ilagitinneqartut akiliuteqartassapput 8.000 kr.-nik.

27. Aningaasalersuinermik ingerlatsivinnut piginneqataassutsinik killissarititat qaangerlugit nalunaaruteqarnermut, tunniussinermut imaluunniit qinnuteqarnernut immikkut tamanut, tak. lov for Danmark om investeringsforeninger m.v. akiliutigineqartassapput 2.500 kr.

28) Paasissutissiivik qitiusoq akiliuteqartassaaq 53.000 kr.-nik. Paasissutissivik qitiusoq ataatsimoorussaq ukiumi naatsorsuiffiusimi ataatsimi agguaqatigiissillugu tamakkiisumik sulisunik 25 ataallugit sulisoqarsimappat, paasissutissiviup qitiusup ataatsimoorussap taassuma akiliutigissavai 1.000 kr.

29) Illuatungeeriimmik qitiusut akuersissutillit, tak. Europalarlamentip aamma Rådet (EU-p) malitassiaa nr. 648/2012 juulip 4.-anni 2012-imeersoq (EMIR-itut peqqussut), tak. lov for Danmark om værdipapirhandel m.v.-imi § 83, imm. 1, imm. 1, akiliutigisassavaat 387.250 kr.

30) Allatut aningaasalersuinermi aningaasaateqarfinnik aqutsisut nunani allamiut nunami Den Europæiske Unionip iluaniittumut imaluunniit nunami Union-ip taassuma aningaasalersuisarnikkut isumaqatigiissuteqarfigisimasaaniittumi, aamma allatut aningaasalersuinermi aningaasaateqarfinnik nunani pingajuusuni, Danmarkimut naleqqiusimaffigisaaniittuni ittut, danskit allatut aningaasalersuinermi aningaasaateqarfinnik aqutsiniarlutik akuerineqarnerminni nalunaaruteqatut, akiliutigisassavaat 20.000 kr.

31) Allatut aningaasalersuinermi aningaasaateqarfinnik aqutsisut nunani allamiut Kalaallit Nunaanni allatut aningaasalersuiniarluni aningaasaateqarfimmik akuersissummik nalunaaruteqarsimasut allatut aningaasalersuniarluni aningaasaateqarfimmut ataatsimut akiliutigisassavaat 2.000 kr. ilaliullugulu aningaasaateqarfimmut ataatsimut 2.000 kr. akilertassallugit.

32) Suliffeqarfiit atuisunut aningaasatigut nioqqutit pillugit siunnersuisuusut, tak. lov for Danmark om financielle rådgivere, akiliuitigisassavaat 12.000 kr.

33) (Kalaallit Nunaannut atuutissanngilaq)

34) Europamut isumaginninnermi aningaasaateqarfinnik aallartisaataasunik aqutsisut nunani allamiut imaluunniit Europamiut aningaasanik toqqamavissaasunik aningaasaateqarfii pitsaassutsimikkut akuerisaasut, Kalaallit Nunaanni Europamiut isumaginninnemi aningaasaateqarfiinik aallartisaataasunik imalunniit aningaasanut toqqammavissaasunut pitsaassutsimikkut akuerisaasunik akuersissutinik nalunaaruteqarsimasut, akiliuteqassapput aningaasaateqarfinnut taamaattumut ataatsimut 2.000 kr.-nik ilallugu aningaasaateqarfiup immikkoortuanut ataatsimut 2000 kr.-nik akiliuteqartassapput.

35) Nunani allani aningaasanngortitsisarnerni qitiusut, tak. pappiaranik nalilinnik niuerneq il.il. pillugit inatsimmi, kunngip peqqussutaatigut Kalaallit Nunaanni atuutsitaalersimasumi, § 8 naapertorlugu, akiliuteqartassapput 68.150 kr.-nik.

**43.** (Kalaallit Nunaannut atuutissanngilaq)

**44.** (Kalaallit Nunaannut atuutissanngilaq)

**45.** (Kalaallit Nunaannut atuutissanngilaq)

**46.** *§ 361, imm. 1, nr. 35,* piissaaq.

**47.** (Kalaallit Nunaannut atuutissanngilaq)

**48.** *§ 362 imm. 4-tut* ivertinneqassaaq:

(Kalaallit Nunaannut atuutissanngilaq)

**49.** (Kalaallit Nunaannut atuutissanngilaq)

**50.** *§ 373, imm. 1* imaalillugu allanngussaaq “ § 10, imm. 1, 2, 5 aamma 6” aamma “ 64, imm. 4 imaalilluni allanngussaaq: “§ 64, imm. 5”

**51.** (Kalaallit Nunaannut atuutissanngilaq)

**52.** (Kalaallit Nunaannut atuutissanngilaq)

**§ 2**

*Imm. 1.* Peqqussut atuutilissaaq 1. januar 2020, taamaattoq tak. imm. 2 aamma 3.

*Imm. 2.* § 1, nr. 34 atuutilissaaq peqqussutip atuutilernerata kingorna pissusissamisoortumik siulersuisut ataatsimeeqqaarneranniit

*Imm. 3.* Erhvervs- og vækstministerip § 1, nr. 46-p piffissaq atuutilersorfissaa aalajangersassavaa.

Amalienborgimi tunniunneqarpoq, ulloq 6. december 2019

Kunngisut Atsiorlutalu Naqissusiivugut

Dronningip Aqqani

MARY

Danmarkimi Kunngissap nulia

Rigsforstanderi

/Simon Kollerup